**Szitakötő 69. szám Reszler Gábor: Fogadásból a Föld körül**

**Összeállította: PaedDr. Vanyo Emil Tantárgy: földrajz, matematika, informatika**

**Évfolyam: 7.**

**Franciaországból az Egyesült Királyságba**

A szöveg elolvasása után a tanulók – az aktuális témával – Nyugat Európa országaival foglalkoznak.

A tanulók csoportokban dolgoznak. Minden csoport ugyanazt a feladatot kapja:

Keressetek ki 1-1 várost az atlaszaitok segítségével – de ne a fővárost – Franciaországban és az Egyesült Királyságban. Először becsüljétek meg, mekkora a távolság a két város között légvonalban, ill. közúton (km-ben/ órában), majd keressétek ki a pontos választ a világháló segítségével!

Hogyan juthatunk át Franciaországból (Calais-ból) az Egyesült Királyságba (Doverbe)? Hogyan juthatunk át a Brit-szigetről az Ír-szigetre?

Miről nevezetes Greenwich? Hol található?

Hány óra van Londonban, amikor Párizsban 12:00 óra van?

London és a franciaországi Le Havre is a kezdő délkörön, ill. annak közelében fekszik, mégsem tartoznak ugyanabba az időzónába. Szerinted melyik város lakói rendelkeznek az előnyösebb időzónával? A válaszodat indokold meg!

Lehetséges várospárok:

|  |  |  |  |  |
| --- | --- | --- | --- | --- |
| Sorszám | Várospár | Légvonalbeli távolság | Távolság közúton (autószállítással, kompátkeléssel) | Idő |
| 1. | Calais – Dover | 40 km | 85,9 km | 1 óra 30 perc |
| 2. | Lyon – Manchester | 1000 km | 1264 km | 14 óra |
| 3- | Marseille – Belfast | 1500 km | 2007 km | 22 óra |

<https://www.calcmaps.com/map-distance/>

[www.googlemaps.com](http://www.googlemaps.com)